**ПРОТОКОЛ № 31**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 27.09.2022 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Лъчезар Лазаров, Галя Гугушева, Наталия Василева, Ангелина Митова, Евгений Трифонов, Димитър Стефанов и Марио Василев

Отсъства: Стефан Петров

На заседанието присъстват: Петя Тянкова – директор на дирекция „Атестиране на магистрати“, Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 14 - т. 20

РАЗНИ

1. Предложение, на основание чл. 186а, ал. 3 от ЗСВ, за първоначално назначаване на класираните кандидати за заемане на длъжността „следовател“ в следствените отдели в окръжните прокуратури, съгласно обявения конкурс с решение на Прокурорската колегия на Висшия съдебен съвет по протокол № 6/16.02.2022 г. (обн. в ДВ бр. 18/04.03.2022 г.)

**УВАЖАЕМИ ГОСПОЖИ И ГОСПОДА,**

С решение по протокол № 6/16.02.2022 г. Прокурорската колегия на Висшия съдебен съвет (Колегията), на основание чл. 180, ал. 1 и чл. 178, ал. 1 от ЗСВ, обяви конкурс за първоначално назначаване и заемане на 8 (осем) свободни длъжности „следовател“ в следствените отдели в окръжните прокуратури, както следва:

- Окръжен следствен отдел в Окръжна прокуратура – София – 1 (една) длъжност;

- Следствен отдел в Софийска градска прокуратура – 3 (три) длъжности;

- Окръжен следствен отдел в Окръжна прокуратура – Бургас – 2 (две) длъжности;

- Окръжен следствен отдел в Окръжна прокуратура – Ямбол – 1 (една) длъжност;

- Военно-окръжна прокуратура – София – 1 (една) длъжност.

В четиринадесетдневния срок от обнародване на решението за обявяване на конкурса в Държавен вестник, бр. 18/04.03.2022 г. (от 05.03.2022 г. до 18.03.2022 г., включително), заявления за участие в конкурсната процедура подават 165 (сто шестдесет и петима) кандидати. След извършената проверка на документите им по реда на чл. 182, ал. 1 от ЗСВ, с решение по протокол № 17/10.05.2022 г., Комисията по атестирането и конкурсите към Прокурорската колегия на Висшия съдебен съвет (Комисията), допусна до участие в процедурата 144 (сто четиридесет и четирима) кандидати, подали заявление и прие 7 (седем) заявления за отказ от участие в процедурата. Видно от утвърдените списъци, 14 (четиринадесет) от кандидатите не са допуснати, тъй като не отговарят в пълнота на изискването на чл. 164, ал. 2 от ЗСВ. В хода на конкурсната процедура 1 (един) от допуснатите кандидати подава отказ от участие и така броят на участниците намаля на 143 (сто четиридесет и трима).

С решения по протокол № 18/18.05.2022 г., протокол № 19/25.05.2022 г. и протокол № 20/01.06.2022 г. Колегията определи чрез жребий поименния състав на конкурсната комисия, която да проведе конкурса, с редовни членове: Илия Станков Илиев, Мария Илиева Андреева, Татяна Димитрова Шарланджиева – Вълчева – следователи в Национална следствена служба, Ивелина Христова Христова – заместник-директор на Национална следствена служба, доц. д-р Юлиана Младенова Матеева – хабилитиран учен по наказателноправни науки във Варненския свободен университет „Черноризец Храбър“, както и резервни членове: Веселин Иванов Иванов – следовател в Национална следствена служба и доц. Надежда Йорданова Кръстева – хабилитиран учен по наказателноправни науки в Югозападен университет „Неофит Рилски“. На заседание, проведено на 02.06.2022 г., конкурсната комисия конституира състава си и избра за свой председател Ивелина Христова – заместник-директор на Национална следствена служба.

Конкурсът е проведен от конкурсната комисия на два етапа – писмен и устен изпит, съобразно разписаните в Закона за съдебната власт и в Наредба № 1 от 9 февруари 2017 г. за конкурсите за магистрати и за избор на административни ръководители в органите на съдебната власт (Наредбата) правила.

С решение по протокол № 18/18.05.2022 г. (обн. в ДВ бр. 38/20.05.2022 г.) Колегията определи, на основание чл. 180, ал. 2, т. 4 от ЗСВ, датата, часа и мястото на провеждане на писмения изпит по конкурса, както следва: дата – 16 юли 2022 г. (събота), час - 9.00, място – аудитория 292, Софийски университет „Св. Климент Охридски“, бул. „Цар Освободител" № 15, гр. София.

От явилите се на писмения изпит 88 (осемдесет и осем) кандидати, 1 (един) е отстранен с протокол на конкурсната комисия, на основание чл. 18, ал. 5 от Наредбата. Допуснатите до следващия етап на конкурса, получили оценка не по-ниска от много добър „4,50“ на казуса и оценка не по-ниска от много добър „4,50“ на теста, са 45 (четиридесет и петима) кандидати.

Устният изпит, проведен в периода от 01.08.2022 г. до 02.08.2022 г., включително, съгласно изискванията на чл. 185, ал. 1 от ЗСВ, издържат 36 (тридесет и шестима) от явилите се кандидати, които са получили оценка не по-ниска от добър „4.00“.

Въз основа на резултатите от двата изпита, конкурсната комисия извърши класиране на кандидатите, на основание чл. 186а, ал. 1 от ЗСВ, чрез подреждането им по бал, който се образува като сбор от оценките на писмения и устния изпит. При равен резултат е класиран кандидатът с по-висок общ успех от държавните изпити, а в случай на съвпадение и по този критерий е класиран кандидатът с по-висок общ успех от следването му за придобиване на висшето юридическо образование по специалността „Право“. След извършеното класиране кандидатите – Кирил Кирилов (на двадесет и осмо място в класирането) и Невелин Колев (на тридесет и четвърто място в класирането) подават откази от участие в конкурсната процедура.

С решение по протокол № 29/14.09.2022 г., т. 48, Комисията констатира, че един от кандидатите в конкурса, класиран за Следствения отдел в Софийска градска прокуратура - Владимир Жечев, не е подал в срок заявление по чл. 29, ал. 3 от Наредбата за заемане на длъжността, както и не е представил декларация по чл. 19а от ЗСВ. С оглед своевременното усвояване на всички конкурсни длъжности, със същото решение, Комисията извърши второ класиране, касаещо следващите по ред кандидати за Следствения отдел в Софийска градска прокуратура и Окръжния следствен отдел в Окръжна прокуратура – Бургас. Така, Станимир Стоев – класиран по първото класиране на четвъртото му желание за Окръжния следствен отдел в Окръжна прокуратура – Бургас, е прекласиран на второто му желание за Следствения отдел в Софийска градска прокуратура, а на освободената от него длъжност е класирана Мариета Венова, което се явява нейно четвърто желание. С оглед депозирано заявление от Мариета Венова за отказ от заемане на длъжността "следовател" в Окръжния следствен отдел в Окръжна прокуратура - Бургас и отказ от участие в класирането, с решение по протокол № 30/20.09.2022 г., Комисията извърши трето класиране, като на неусвоената длъжност в Окръжния следствен отдел в Окръжна прокуратура – Бургас е прекласиран Владимир Демирев от петото му желание за ОСлО в ОП – Ямбол, а на негово място за органа е класиран следващият по ред кандидат - Невяна Иванова, което е нейно трето желание.

В изпълнение на чл. 186а, ал. 3, във връзка с ал. 4 от ЗСВ, на Комисията по атестирането и конкурсите е предоставена цялата конкурсна документация по проведения конкурс за първоначално назначаване, в това число протокола за резултатите от класирането, писмените заявления на класираните кандидати по реда на чл. 29, ал. 3 от Наредбата, както и приетите, съгласно чл. 186а, ал. 2 от ЗСВ, от Комисия по професионална етика към Прокурорската колегия на ВСС становища за притежаваните от кандидатите нравствени качества, от които е видно, че всички притежават необходимите нравствени качества за заемане на длъжността „следовател“ в следствените отдели в окръжните прокуратури.

Предвид гореизложеното и *след проведено гласуване с вдигане на ръка, при обявения резултат 10 гласа „за“ и 0 гласа „против“,* Комисията счита, че конкурсната процедура е проведена при спазване на разпоредбите на Закона за съдебната власт и на Наредба № 1 от 09 февруари 2017 г. за конкурсите за магистрати и за избор на административни ръководители в органите на съдебната власт, с оглед на което и на основание чл. 186а, ал. 3 от ЗСВ,

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРЕДЛАГА, на основание чл. 186а, ал. 3 от ЗСВ, на Прокурорската колегия на Висшия съдебен съвет да проведе гласуване, като на свободните 8 (осем) длъжности „следовател” в следствените отдели в окръжните прокуратури назначи класираните кандидати по поредността на класирането, до попълване на свободните местата.

1.2. ВНАСЯ предложението в заседанието на Прокурорската колегия на ВСС, насрочено на 28.09.2022 г., за разглеждане и произнасяне.

2. Предложение от административния ръководител на Окръжна прокуратура - София за назначаване на Христина Петрова Лулчева-Гугуманова - прокурор в Окръжна прокуратура - София, на длъжност „заместник на административния ръководител-заместник-окръжен прокурор" на Окръжна прокуратура - София.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Христина Петрова Лулчева-Гугуманова - прокурор в Окръжна прокуратура - София, на длъжност „заместник на административния ръководител-заместник-окръжен прокурор" на Окръжна прокуратура - София, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

2.2. Внася предложението в заседание на Прокурорската колегия на ВСС, насрочено за 28.09.2022 г., за разглеждане и произнасяне.

3. Заявление от Албена Кирилова Костова за освобождаване от заеманата длъжност „прокурор“ в Софийска градска прокуратура, на основание чл. 165, ал. 1, т. 2 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 2 от ЗСВ, Албена Кирилова Костова от заеманата длъжност „прокурор“ в Софийска градска прокуратура, с ранг „прокурор във ВКП и ВАП“, считано от 12.10.2022 г.

3.2. ВНАСЯ предложението в заседанието на Прокурорската колегия на ВСС, насрочено за 28.09.2022 г., за разглеждане и произнасяне.

4. Предложение от административния ръководител на Софийска районна прокуратура за освобождаване на Ива Георгиева Атанасова от заеманата длъжност „прокурор“ в Софийска районна прокуратура, на основание чл. 129, ал. 3, т. 4 от Конституцията на Република България.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1.ПРЕДЛАГА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ,на основание чл. 129, ал. 3, т. 4 от Конституцията на Република България, във връзка с чл. 160 и чл. 165, ал. 1, т. 4 от ЗСВ, Ива Георгиева Атанасова от заеманата длъжност „прокурор" в Софийска районна прокуратура, считано от датата на вземане на решението.

*Мотиви*: ……….Мотивите по т. 4.1. не следва да бъдат публикувани на интернет страницата на ВСС във връзка с изискванията на Закона за защита на личните данни.

4.2. Решението по т. 1 подлежи на обжалване в 14-дневен срок от съобщаването му пред Върховния административен съд.

4.3. ВНАСЯ предложението в заседание на Прокурорската колегия на ВСС, насрочено за 05.10.2022 г., за разглеждане и произнасяне.

5. Допълване състава на Комисията по атестирането и конкурсите към Прокурорската колегия на Висшия съдебен съвет.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ДОПЪЛНИ състава на Комисията по атестирането и конкурсите към Прокурорската колегия с избраните от Общото събрание на следователите от Национална следствена служба действащи следователи, считано от 12.10.2022 г., както следва:

- Ваня Атанасова Дойчева - следовател в Национална следствена служба

и

- Наталия Василева Стаменова - следовател в Национална следствена служба.

5.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ИЗПРАТИ препис от решението на директора на Национална следствена служба и заместник на главния прокурор по разследването, за сведение.

5.3. Внася предложението в заседанието на Прокурорската колегия на ВСС, насрочено на 28.09.2022 г., за разглеждане и произнасяне.

6. Информация от Прокуратурата на Република България относно командироване на нейни представители в чужбина в периода 19.06.2022 г. – 01.09.2023 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРИЕМА ЗА СВЕДЕНИЕ заповедите за задгранични командировки и заповедите за отмяна на такива заповеди за периода 19.06.2022 г. – 01.09.2023 г. на представители на Прокуратурата на Република България.

6.2. ВЪЗЛАГА на дирекция „Международна дейност и протокол“ да актуализира информацията за командированите в чужбина представители на Прокуратурата на Република България.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

7. Предложение от Светослав Каменов Милушев - прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх.№ ВСС-13113/19.09.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Светослав Каменов Милушев - прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

7.2. ВНАСЯ предложението в заседанието на Прокурорската колегия на ВСС, насрочено за 28.09.2022 г., за разглеждане и произнасяне.

8. Предложение от Тодор Руменов Куюмджиев – заместник на административния ръководител – заместник-районен прокурор на Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“. *(вх.№ ВСС-13112/19.09.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Тодор Руменов Куюмджиев – заместник на административния ръководител – заместник-районен прокурор на Софийска районна прокуратура, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

8.2. ВНАСЯ предложението в заседанието на Прокурорската колегия на ВСС, насрочено за 28.09.2022 г., за разглеждане и произнасяне.

ЕДИННИ ФОРМУЛЯРИ

9. Извънредно атестиране на Диана Кирилова Мицканова - Лазарова - прокурор в Окръжна прокуратура – Плевен.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Диана Кирилова Мицканова - Лазарова - прокурор в Окръжна прокуратура – Плевен.

9.2. Предоставя, на основание чл. 205, ал. 1 от ЗСВ, на Диана Кирилова Мицканова - Лазарова - прокурор в Окръжна прокуратура – Плевен, резултатите от атестирането за запознаване.

10. Придобиване статут на несменяемост на Димитър Желязков Пехливанов – прокурор в Районна прокуратура - Пловдив. *(вх.№ ВСС-9047/17.06.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – Пловдив оценки по специфичните критерии за атестиране на Димитър Желязков Пехливанов – прокурор в Районна прокуратура - Пловдив.

*Мотиви: Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част V, т. 4 „Брой необжалвани прокурорски актове, брой окончателни съдебни актове, постановени по внесени от атестирания прокурор актове за връщане на делата за отстраняване на процесуални нарушения, и причините за това; брой уважени протести, потвърдени, изменени и отменени прокурорски актове при инстанционния и служебния контрол“, определената от ПАК-Пловдив оценка „5“ следва да се намали с 1 (една) единица.*

*Видно от данните в Част III на ЕФА, за периода на атестиране са отменени общо 16 броя актове по преписки и наказателни производства, които съставляват 1,3% от общия брой постановени актове (1224 броя), но 22% спрямо обжалваните 73 броя актове. За същия период от съда са върнати 7 акта (4 ОА, 2 споразумения и 1 предложение по чл.78а НК), които представляват 3% от общо внесените в съда 227 броя актове. Налице са и 7 неуважени протеста (43,75% от общо подадените 16 броя протести). Тези статистически данни не са взети предвид от ПАК-Пловдив при определяне на оценката по настоящия критерий.*

*Изложеното по-горе обективно не съответства на параметрите, заложени в поставената оценка „5“ „много добра“ от ПАК, която по дефиниция изисква резултати и ниво, съществено надхвърлящо изискванията за длъжността, което в настоящия случай не е налице. Ето защо оценката следва да бъде намалена с 1 единица и да бъде „4“.*

*В останалата част определените от Постоянната атестационна комисия оценки по общите и специфични критерии за атестиране следва да бъдат потвърдени.*

*С оглед на това определя комплексна оценка „Много добра" (4.81) на Димитър Желязков Пехливанов – прокурор в Районна прокуратура - Пловдив.*

10.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Димитър Желязков Пехливанов – прокурор в Районна прокуратура - Пловдив.

10.3. Предоставя, на основание чл. 205, ал. 1 от ЗСВ, на Димитър Желязков Пехливанов – прокурор в Районна прокуратура - Пловдив, резултатите от атестирането за запознаване.

11. Придобиване статут на несменяемост на Евгения Георгиева Стефанова - прокурор в Районна прокуратура - Хасково. *(вх.№ ВСС-13332/24.09.2021г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Евгения Георгиева Стефанова - прокурор в Районна прокуратура - Хасково.

11.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Евгения Георгиева Стефанова - прокурор в Районна прокуратура - Хасково.

11.3. Предоставя, на основание чл. 205, ал. 1 от ЗСВ, на Евгения Георгиева Стефанова - прокурор в Районна прокуратура - Хасково, резултатите от атестирането за запознаване.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

12. Периодично атестиране на Владимир Сашков Сираков - административен ръководител - окръжен прокурор на Окръжна прокуратура – Враца. *(вх.№ ВСС-10014/07.07.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Владимир Сашков Сираков - административен ръководител - окръжен прокурор на Окръжна прокуратура – Враца.

12.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Владимир Сашков Сираков - административен ръководител - окръжен прокурор на Окръжна прокуратура – Враца.

12.3. ВНАСЯ предложението в заседание на Прокурорската колегия на ВСС, насрочено за 28.09.2022 г., за разглеждане и произнасяне.

13. Периодично атестиране на Димитър Йорданов Николов - прокурор в Районна прокуратура - Враца. *(вх.№ ВСС-8626/08.06.2022 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Димитър Йорданов Николов - прокурор в Районна прокуратура - Враца.

13.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Димитър Йорданов Николов - прокурор в Районна прокуратура - Враца.

13.3. ВНАСЯ предложението в заседание на Прокурорската колегия на ВСС, насрочено за 28.09.2022 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

14. Оптимизиране щатната численост на органите на съдебна власт, във връзка възстановяване на членове на Висшия съдебен съвет на магистратска длъжност, на основание чл. 28, ал. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор" в Апелативна прокуратура - Бургас, считано от датата на вземане на решението.

14.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор" в Окръжна прокуратура - Разград, считано от датата на вземане на решението.

14.3. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор" в Окръжна прокуратура - Перник, считано от датата на вземане на решението.

14.4. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор" във Военно-апелативна прокуратура, считано от датата на вземане на решението.

14.5. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „следовател" в Национална следствена служба, считано от датата на вземане на решението.

14.6. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор" в Районна прокуратура - Пловдив, считано от датата на вземане на решението.

14.7. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор" в Апелативна прокуратура - София, считано от датата на вземане на решението.

14.8. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор" в Окръжна прокуратура - Бургас, считано от датата на вземане на решението.

14.9. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор" във Върховна касационна прокуратура, считано от датата на вземане на решението.

*Мотиви: С решения на Прокурорската колегия на Висшия съдебен съвет по протокол № 30/27.09.2017 г., протокол № 35/07.10.2020г. и протокол №11/31.03.2021г. , на основание чл. 165, ал. 1, т. 7, във връзка с чл. 18, ал. 1 и при условията на чл. 28, ал. 1 от ЗСВ, изборните членове на Висшия съдебен съвет са освободени от заеманата от тях длъжност в съответния орган на съдебната власт, считано от датата на встъпването им в длъжност „член на Висшия съдебен съвет“. Петгодишният им времеви мандат, съобразно разпоредбата на чл. 130, ал. 4 от Конституцията на Република България, изтича на 03.10.2022 г.*

*Съгласно редакцията на чл. 28, ал. 1 от ЗСВ, при изтичане на мандата или предсрочното му прекратяване, на основание чл. 130, ал. 8, т. 1 от Конституцията на Република България, изборните членове на Висшия съдебен съвет, подали молби до съответната колегия на Висшия съдебен съвет в 14-дневен срок от деня на изтичане или предсрочно прекратяване на мандата, се възстановяват на заеманата преди избора длъжност. Упражняването на това субективно право е свързано и е гарантирано с изпълнение на задължението на кадровия орган безусловно да удовлетвори и възстанови правното положение на магистрата, такова каквото е съществувало преди избора. В законовата регламентация липсват основания и задълженост от преценка за наличие или за липса на свободни щатни длъжности, с оглед на което следва да се разкрият съответния брой длъжности в органите на съдебната власт, в които изборните членове са заемали магистратска длъжност.*

14.10. Внася предложението в заседанието на Прокурорската колегия, насрочено за28.09.2022 г., за разглеждане и произнасяне.

15. Предложение от директора на Националния институт на правосъдието (НИП) за командироване на постоянен преподавател на кандидатите за младши следователи за учебната 2022-2023 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА КОМАНДИРОВА, на основание чл. 262, ал. 3 от ЗСВ и във връзка с решение на Управителния съвет на Националния институт на правосъдието по Протокол № 128/26.09.2022 г., т. 1, Елена Петрова Динева – следовател в Национална следствена служба, като постоянен преподавател по наказателно право и процес на кандидатите за младши следователи за съдебната учебна 2022-2023 г., за срок от една година, считано от датата на вземане на решението.

15.2. ВНАСЯ предложението в заседанието Прокурорската колегия на ВСС, насрочено на 28.09.2022 г., за разглеждане и произнасяне.

16. Процедура за преназначаване на един прокурор, по реда на чл. 194, ал. 1 от ЗСВ от Районна прокуратура – Самоков в Софийска районна прокуратура, открита с решение на Прокурорската колегия на Висшия съдебен съвет по протокол № 31/14.09.2022 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 194, ал. 1 от ЗСВ, ДА ЗАКРИЕ 1 (една) щатна длъжност „прокурор" в Районна прокуратура – Самоков и ДА РАЗКРИЕ 1 (една) щатна длъжност „прокурор" в Софийска районна прокуратура, считано от датата на встъпване в длъжност на преназначения магистрат.

16.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 194, ал. 1 от ЗСВ, ДА ПРЕНАЗНАЧИ Аделина Любомирова Банкова – прокурор в Районна прокуратура – Самоков, на длъжност „прокурор“ в Софийска районна прокуратура, с ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

*Мотиви: Процедурата за преназначаване на 1 (един) прокурор по реда на чл. 194, ал. 1 от ЗСВ от Районна прокуратура – Самоков в Софийска районна прокуратура, открита с решение на Прокурорската колегия на Висшия съдебен съвет по протокол № 31/14.09.2022 г., е проведена съобразно изискванията на ЗСВ и Правилата за преместване по реда на чл. 194 от ЗСВ. Съгласно указанията на Колегията, за решението за откриване на процедурата, както и за възможността за участие в нея, са уведомени всички прокурори в Районна прокуратура - Самоков, като в указания 7-дневен срок е постъпило 1 (едно) заявление за преместване от прокурор Аделина Любомирова Банкова.*

*Въз основа на горното, съобразявайки изложените в заявлението на прокурор Банкова мотиви, както и с оглед обстоятелството, че същата притежава професионален опит именно в органа, за който е открита процедурата, Комисията счита, че са налице всички предпоставки за финализиране на процедурата по чл. 194, ал. 1 от ЗСВ чрез закриване на 1 (една) щатна длъжност „прокурор“ в Районна прокуратура – Самоков и разкриване на 1 (една) щатна длъжност“прокурор“ в Софийска районна прокуратура, както и преназначаване на подалия заявление магистрат - Аделина Любомирова Банкова, от Районна прокуратура – Самоков в Софийска районна прокуратура.*

16.3. Внася предложението в заседанието на Прокурорската колегия, насрочено за28.09.2022 г., за разглеждане и произнасяне.

17. Освобождаване на Николай Енчев Соларов от заеманата длъжност „прокурор“ във Върховна касационна прокуратура, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Николай Енчев Соларов от заеманата длъжност „прокурор“ във Върховна касационна прокуратура, с ранг „прокурор във ВКП и ВАП“, считано от 12.12.2022 г.

17.2. ВНАСЯ предложението в заседанието на Прокурорската колегия на ВСС, насрочено за 28.09.2022 г., за разглеждане и произнасяне.

18. Освобождаване на Кирил Енчев Петров от заеманата длъжност „заместник на административния ръководител - заместник-окръжен прокурор“ на Окръжна прокуратура - Ловеч, както и от длъжността „прокурор“ на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Кирил Енчев Петров от заеманата длъжност „заместник на административния ръководител - заместник-окръжен прокурор“ на Окръжна прокуратура - Ловеч, както и от длъжността „прокурор“, с ранг „прокурор във ВКП и ВАП“, считано от 17.11.2022 г.

18.2. ВНАСЯ предложението в заседанието на Прокурорската колегия на ВСС, насрочено за 28.09.2022 г., за разглеждане и произнасяне.

19. Освобождаване на Дора Танчева Минева от заеманата длъжност „следовател“ в Национална следствена служба, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Дора Танчева Минева от заеманата длъжност „следовател“ в Национална следствена служба, с ранг „следовател в НСлС“, считано от 03.11.2022 г.

19.2. ВНАСЯ предложението в заседанието на Прокурорската колегия на ВСС, насрочено за 28.09.2022 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

20. Периодично атестиране на Венета Димитрова Стефанова - Иванова - изпълняващ функциите „административен ръководител - председател“ на Районен съд – Средец, за периода 19.06.2017 г. – 25.07.2019 г., през който е заемала длъжността „прокурор“ в Районна прокуратура - Бургас. *(вх.№ВСС-9901/06.07.22 г.)*

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ИЗПРАЩА, на основание чл. 66, ал. 4, изр. 1 от Наредба № 2, изготвена атестация (ведно с пълната документация по преписката) на Венета Димитрова Стефанова - Иванова - изпълняващ функциите „административен ръководител - председател“ на Районен съд – Средец, за периода 19.06.2017 г. – 25.07.2019 г., през който е заемала длъжността „прокурор“ в Районна прокуратура – Бургас и с която същата е запозната, на Комисията по атестирането и конкурсите към Съдийската колегия, по компетентност.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ